CELEX: 32022R0930
Language: sk
Date: 2022-03-10 00:00:00
Title: Delegované nariadenie Komisie (EÚ) 2022/930 z 10. marca 2022, ktorým sa dopĺňa nariadenie Európskeho parlamentu a Rady (EÚ) č. 600/2014 stanovením poplatkov súvisiacich s dohľadom Európskeho orgánu pre cenné papiere a trhy nad poskytovateľmi služieb vykazovania údajov

17.6.2022   
               
               
                  SK
               
               
                  Úradný vestník Európskej únie
               
               
                  L 162/1
               
            
         DELEGOVANÉ NARIADENIE KOMISIE (EÚ) 2022/930
         z 10. marca 2022,
         ktorým sa dopĺňa nariadenie Európskeho parlamentu a Rady (EÚ) č. 600/2014 stanovením poplatkov súvisiacich s dohľadom Európskeho orgánu pre cenné papiere a trhy nad poskytovateľmi služieb vykazovania údajov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012 (1), a najmä na jeho článok 38n ods. 3,
         keďže:
         
                     (1)
                  
                  
                     Vzhľadom na cezhraničný rozmer spracúvania trhových údajov, kvalitu údajov a potrebu dosiahnuť úspory z rozsahu a zabrániť nepriaznivému vplyvu potenciálnych rozdielov na kvalitu údajov, ako aj na úlohu poskytovateľov služieb vykazovania údajov sa nariadením Európskeho parlamentu a Rady (EÚ) 2019/2175 (2) preniesli právomoci v oblasti udeľovania povolení a dohľadu, pokiaľ ide o činnosti poskytovateľov služieb vykazovania údajov v Únii, na Európsky orgán pre cenné papiere a trhy („ESMA“).
                  
               
                     (2)
                  
                  
                     Je dôležité stanoviť poplatky, ktoré môže orgán ESMA účtovať v súvislosti so žiadosťami, udeľovaním povolení a dohľadom nad poskytovateľmi služieb vykazovania údajov.
                  
               
                     (3)
                  
                  
                     Poplatky účtované poskytovateľom služieb vykazovania údajov sú zamerané na úplnú náhradu nákladov, ktoré orgán ESMA vynaložil v súvislosti s udeľovaním povolení a dohľadom nad poskytovateľmi služieb vykazovania údajov. Medzi činnosti dohľadu patrí posúdenie vhodnosti riadiaceho orgánu, dohľad nad dodržiavaním organizačných požiadaviek poskytovateľmi služieb vykazovania údajov, výkon právomoci požadovať informácie, vykonávanie vyšetrovaní, ako aj vykonávanie kontrol na mieste a ukladanie opatrení dohľadu. Orgán ESMA každoročne posudzuje svoj rozpočet.
                  
               
                     (4)
                  
                  
                     Poplatky účtované za činnosti orgánu ESMA súvisiace s poskytovateľmi služieb vykazovania údajov by sa mali stanoviť na takej úrovni, aby sa zabránilo výraznému hromadeniu deficitu alebo prebytku. Ak dochádza k opakovanému výskytu značného prebytku alebo deficitu, výška poplatkov by sa mala zrevidovať.
                  
               
                     (5)
                  
                  
                     Poskytovateľ služieb vykazovania údajov by mal predložiť svoju žiadosť orgánu ESMA s cieľom zabezpečiť harmonizované uplatňovanie kritérií pre uvedenú výnimku. Počas prvej fázy uplatňovania by mal orgán ESMA určiť, či je poskytovateľ služieb vykazovania údajov oprávnený na výnimku z dohľadu vykonávaného orgánom ESMA. Ak sa uplatňujú kritériá pre výnimku, orgán ESMA by mal žiadosť postúpiť príslušnému vnútroštátnemu orgánu. V tom prípade by orgán ESMA nemal účtovať žiadny poplatok. Fixné poplatky súvisiace s udelením povolenia orgánom ESMA by sa mali rozdeliť na poplatok za žiadosť, ktorý by sa mal vzťahovať na posúdenie úplnosti žiadosti, a poplatok za povolenie. Postup udeľovania povolení by sa mal dokončiť do šiestich mesiacov.
                  
               
                     (6)
                  
                  
                     Orgán ESMA posúdi, či poskytovatelia služieb vykazovania údajov, ktorým už bolo udelené povolenie na vnútroštátnej úrovni platné od 1. januára 2022, budú patriť do rozsahu pôsobnosti dohľadu vykonávaného orgánom ESMA, a informuje o tom príslušných poskytovateľov služieb vykazovania údajov. Poskytovatelia služieb vykazovania údajov, ktorým už bolo udelené povolenie na vnútroštátnej úrovni, by nemali podliehať opätovnému schvaľovaniu orgánom ESMA. Títo poskytovatelia služieb vykazovania údajov už spĺňajú požiadavky vzťahujúce sa na poskytovateľov služieb vykazovania údajov a nemal by sa im duplicitne účtovať poplatok za postup udeľovania povolení orgánom ESMA.
                  
               
                     (7)
                  
                  
                     Ročné poplatky účtované orgánom ESMA by sa mali vzťahovať na všetky činnosti súvisiace s poskytovateľmi služieb vykazovania údajov. Orgán ESMA by mal každoročne posudzovať svoj rozpočet na dohľad v súvislosti s každým druhom poskytovateľa služieb vykazovania údajov a účtovať každému jednotlivému poskytovateľovi služieb vykazovania údajov poplatok, ktorý je úmerný jeho príjmom v pomere k celkovým príjmom všetkých poskytovateľov služieb vykazovania údajov rovnakého druhu. Príjmy súvisiace s činnosťami, ktoré priamo dopĺňajú hlavné služby poskytovateľa služieb vykazovania údajov, by sa mali zahrnúť do výpočtu uplatniteľného obratu, pokiaľ je pravdepodobné, že budú mať vplyv na dohľad orgánu ESMA nad poskytovateľom služieb vykazovania údajov a nie sú už pokryté samostatnými činnosťami dohľadu. Minimálny poplatok pre schválené mechanizmy zverejňovania (APA) a schválené mechanizmy podávania výkazov (ARM) pokrýva fixné náklady súvisiace so žiadosťami o informácie, priebežným monitorovaním a vyšetrovaniami. Ročný poplatok sa účtuje za kalendárny rok.
                  
               
                     (8)
                  
                  
                     Orgán ESMA môže delegovať úlohy dohľadu na príslušné vnútroštátne orgány, pričom v takom prípade by mal uhradiť príslušným vnútroštátnym orgánom náklady, ktoré im vznikli.
                  
               
                     (9)
                  
                  
                     Keďže je ťažké získať informácie o dohľade založenom na nákladoch na účely dohľadu v roku 2022, je nevyhnutné prijať prechodné ustanovenie obsahujúce metódu výpočtu fixného poplatku, ktorá sa uplatňuje počas prvého roka dohľadu vykonávaného orgánom ESMA a ktorá je založená na ľahko dostupných a objektívnych údajoch. S cieľom dodržať zásadu proporcionality by sa malo rozlišovať medzi poskytovateľmi služieb vykazovania údajov tak, že sa ako ukazovateľ relevantnosti jednotlivých poskytovateľov služieb vykazovania údajov vo vzťahu ku všetkým poskytovateľom služieb vykazovania údajov použije počet transakcií. Výpočet na stanovenie poplatku za dohľad nad jednotlivými poskytovateľmi služieb vykazovania údajov za rok 2022 by mal vychádzať z informácií, ktoré poskytli príslušné vnútroštátne orgány v súvislosti s transakciami, ktoré zverejnili alebo nahlásili APA a ARM v prvom polroku 2021, a mal by rozlišovať medzi väčšími a menšími poskytovateľmi služieb vykazovania údajov.
                  
               
                     (10)
                  
                  
                     Audítorom overené účty poskytovateľov služieb vykazovania údajov sa budú vyžadovať až po tom, ako orgán ESMA prevezme dohľad nad poskytovateľmi služieb vykazovania údajov. Preto treba prijať prechodné ustanovenie na úpravu metódy výpočtu príjmov na rok 2023, podľa ktorej bude platba ročného poplatku za dohľad za rok 2023 najprv založená na informáciách o účtoch neoverených audítorom za prvých šesť mesiacov roka 2022. V druhej fáze by sa mal zaviesť korekčný mechanizmus, v rámci ktorého by sa poplatok zakladal na audítorom overených účtoch za celý rok 2022.
                  
               
                     (11)
                  
                  
                     S cieľom zabezpečiť bezproblémové fungovanie nového rámca dohľadu nad poskytovateľmi služieb vykazovania údajov, ako sa uvádza v článku 4 nariadenia 2019/2175, by toto nariadenie malo nadobudnúť účinnosť čo najskôr,
                  
               PRIJALA TOTO NARIADENIE:
         
            Článok 1
            Vymedzenie pojmov
            Na účely tohto nariadenia je „poskytovateľ služieb vykazovania údajov“ alebo „DRSP“ schválený mechanizmus zverejňovania alebo schválený mechanizmus podávania výkazov v zmysle vymedzenia v článku 2 ods. 1 bode 34 a v článku 2 ods. 1 bode 36 nariadenia (EÚ) č. 600/2014.
         
         
            Článok 2
            Poplatky za žiadosť a povolenie
            Ak poskytovateľ služieb vykazovania údajov žiada o povolenie na poskytovanie služieb vykazovania údajov, zaplatí:
            
                        a)
                     
                     
                        pokiaľ ide o APA a ARM, poplatok za žiadosť vo výške 20 000 EUR pri prvej žiadosti a 10 000 EUR za každú nasledujúcu žiadosť o povolenie dodatočných služieb vykazovania údajov, ak sa na žiadateľa nevzťahuje výnimka v súlade s delegovaným nariadením Komisie (EÚ) 2022/466 o kritériách pre výnimku (3);
                     
                  
                        b)
                     
                     
                        pokiaľ ide o APA a ARM, poplatok za povolenie vo výške 80 000 EUR pri prvom povolení a 40 000 EUR za každé nasledujúce povolenie dodatočných služieb vykazovania údajov, ak sa na žiadateľa nevzťahuje výnimka v súlade s delegovaným nariadením (EÚ) 2022/466.
                     
                  
         
            Článok 3
            Ročné poplatky za dohľad
            
               1.   Poskytovateľovi služieb vykazovania údajov, ktorý podlieha dohľadu vykonávanému orgánom ESMA, sa účtuje ročný poplatok za dohľad.
            
            
               2.   Celkový ročný poplatok za dohľad a ročný poplatok za dohľad pre daného poskytovateľa služieb vykazovania údajov sa vypočítava takto:
               
                           a)
                        
                        
                           celkovým ročným poplatkom za dohľad v danom roku n je odhad výdavkov súvisiacich s dohľadom nad činnosťami poskytovateľov služieb vykazovania údajov podľa nariadenia (EÚ) č. 600/2014 zahrnutých do rozpočtu orgánu ESMA v danom roku;
                        
                     
                           b)
                        
                        
                           ročným poplatkom poskytovateľa služieb vykazovania údajov za daný rok n je celkový ročný poplatok za dohľad určený podľa písmena a) rozdelený medzi všetkých poskytovateľov služieb vykazovania údajov, ktorým bolo udelené povolenie v roku n, v pomere k ich uplatniteľnému obratu vypočítanému podľa článku 4.
                        
                     
            
               3.   APA alebo ARM, ktorému orgán ESMA udelil povolenie, nesmie v žiadnom prípade platiť ročný poplatok za dohľad nižší ako 30 000 EUR.
               Ak subjekt podlieha minimálnym poplatkom za dohľad za viac ako jednu službu vykazovania údajov, zaplatí minimálny poplatok za dohľad za každú poskytovanú službu.
            
            
               4.   Odchylne od odsekov 2 a 3 sa poplatok za prvý rok vypočíta tak, že sa zníži poplatok za povolenie uvedený v článku 2 ods. 1 písm. b) o koeficient, ktorý sa rovná počtu dní v období medzi udelením povolenia a koncom roka, vydelenému celkovým počtom dní v danom roku. Vypočítava sa teda takto:
               
                  poplatok poskytovateľa služieb vykazovania údajov za prvý rok = min. (poplatok za povolenie, poplatok za povolenie * koeficient)
               
               
                  L1622022SK3110120220613SK0006.0001331342NÁVRHODPORÚČANIE ASOCIAČNEJ RADY EÚ – Egypt č. 1/2022z ...o prioritách partnerstva EÚ a Egypta na roky 2021 – 2027ASOCIAČNÁ RADA EÚ – EGYPT,so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej,keďže:(1)Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (ďalej len dohoda) bola podpísaná 25. júna 2001 a nadobudla platnosť 1. júna 2004.(2)Článkom 76 dohody sa Asociačná rada EÚ – Egypt splnomocňuje prijímať rozhodnutia na účely dosiahnutia cieľov tejto dohody a vydávať primerané odporúčania.(3)Podľa článku 86 dohody zmluvné strany prijmú všetky všeobecné alebo osobitné opatrenia potrebné na splnenie záväzkov, ktoré im vyplývajú z dohody, a zabezpečia, aby sa dosiahli ciele, ktoré sú v nej stanovené.(4)V preskúmaní európskej susedskej politiky sa navrhuje nová fáza spolupráce s partnermi s väčším podielom zodpovednosti na oboch stranách.(5)Európska Únia a Egypt sa dohodli, že upevnia svoje partnerstvo dohodou o súbore priorít na obdobie rokov 2021 – 2027 (ďalej len priority partnerstva EÚ a Egypta na roky 2021 – 2027) s cieľom riešiť spoločné výzvy, ktorým čelí Únia a Egypt, a presadzovať spoločné záujmy.(6)Zmluvné strany dohody sa dohodli na znení priorít partnerstva EÚ a Egypta na roky 2021 – 2027, ktorými sa podporí vykonávanie dohody so zameraním na spoluprácu v súvislosti so všeobecne identifikovanými spoločnými záujmami,TÝMTO ODPORÚČA:Článok 1Asociačná rada odporúča, aby zmluvné strany dohody vykonávali priority partnerstva EÚ a Egypta na roky 2021 – 2027, ktoré sú uvedené v prílohe k tomuto odporúčaniuDelegácie: pozrite dokument ST 8663/2022 ADD1..Článok 2Prioritami partnerstva EÚ a Egypta na roky 2021 – 2027 sa nahrádzajú priority partnerstva EÚ a Egypta, ktorých vykonávanie bolo odporúčané v odporúčaní Asociačnej rady č. 1/2017Odporúčanie Asociačnej rady EÚ – Egypt č. 1/2017 z 25. júla 2017 o schválení priorít partnerstva EÚ a Egypta (Ú. v. EÚ L 255, 3.10.2017, s. 26)..Článok 3Toto odporúčanie nadobúda účinnosť dňom jeho prijatia.V ...Za Asociačnú radu EÚ-Egyptpredseda/predsedníčka
               Ak bolo poskytovateľovi služieb vykazovania údajov udelené povolenie v decembri, neplatí poplatok za dohľad v prvom roku.
            
            
               5.   Odchylne od odsekov 2 a 3, ak má opätovné posúdenie uvedené v článku 1 ods. 3 delegovaného nariadenia (EÚ) 2022/466 za následok výnimku z dohľadu orgánu ESMA nad poskytovateľom služieb vykazovania údajov, ročný poplatok za dohľad za rok, v ktorom sa uplatňuje výnimka, sa vypočítava iba za päť mesiacov v danom roku, počas ktorých je ESMA naďalej orgánom dohľadu nad poskytovateľom služieb vykazovania údajov v súlade s článkom 1 ods. 4 delegovaného nariadenia (EÚ) 2022/466.
            
         
         
            Článok 4
            Uplatniteľný obrat
            
               1.   Poskytovatelia služieb vykazovania údajov vedú na účely tohto nariadenia audítorom overené účty, v ktorých sa rozlišujú aspoň:
               
                           a)
                        
                        
                           príjmy zo služieb ARM;
                        
                     
                           b)
                        
                        
                           príjmy zo služieb APA;
                        
                     
                           c)
                        
                        
                           príjmy z vedľajších služieb v rámci činností ARM;
                        
                     
                           d)
                        
                        
                           príjmy z vedľajších služieb v rámci činností APA.
                        
                     
            
               2.   Uplatniteľný obrat poskytovateľa služieb vykazovania údajov za daný rok n je súčtom:
               
                           a)
                        
                        
                           jeho príjmov z hlavných funkcií poskytovania služieb ARM alebo APA stanovených na základe audítorom overených účtov za rok n – 2, alebo ak ešte nie sú k dispozícii, za predchádzajúci rok n – 3, a
                        
                     
                           b)
                        
                        
                           jeho uplatniteľných príjmov z vedľajších služieb stanovených na základe audítorom overených účtov za rok n – 2, alebo ak ešte nie sú k dispozícii, za predchádzajúci rok n – 3,
                           vydeleným súčtom
                        
                     
                           c)
                        
                        
                           celkových príjmov všetkých schválených ARM alebo APA z hlavných funkcií poskytovania služieb ARM alebo APA stanovených na základe audítorom overených účtov za rok n – 2, alebo ak ešte nie sú k dispozícii, za predchádzajúci rok n – 3, a
                        
                     
                           d)
                        
                        
                           celkových uplatniteľných príjmov z vedľajších služieb všetkých ARM alebo APA stanovených na základe audítorom overených účtov za rok n – 2, alebo ak ešte nie sú k dispozícii, za predchádzajúci rok n – 3.
                        
                     
            
               3.   Ak poskytovateľ služieb vykazovania údajov nevykonával činnosť počas celého roka n – 2, jeho uplatniteľný obrat sa odhadne podľa vzorca uvedeného v odseku 2 tak, že sa extrapolujú hodnoty vypočítané pre počet mesiacov, počas ktorých daný poskytovateľ služieb vykazovania údajov vykonával činnosť v roku n – 2, na celý rok n – 2.
            
            
               4.   Poskytovatelia služieb vykazovania údajov každoročne predkladajú orgánu ESMA audítorom overené účty uvedené v odseku 1. Dokumenty sa predkladajú orgánu ESMA elektronicky najneskôr do 30. septembra každého roka n – 1. Ak sa poskytovateľovi služieb vykazovania údajov udelilo povolenie po 30. septembri, poskytne údaje ihneď po udelení povolenia a do konca roka, v ktorom mu bolo udelené povolenie.
            
         
         
            Článok 5
            Všeobecné spôsoby platieb
            
               1.   Všetky poplatky sa platia v eurách. Platia sa tak, ako sa uvádza v článkoch 6 a 7.
            
            
               2.   Akékoľvek oneskorené platby podliehajú úrokom z omeškania stanoveným v článku 99 nariadenia Európskeho parlamentu a Rady (EÚ, Euratom) 2018/1046 (4).
            
         
         
            Článok 6
            Úhrada poplatkov za žiadosť a povolenie
            
               1.   Poplatky za žiadosť, povolenie alebo rozšírenie povolenia sú splatné v čase, keď poskytovateľ služieb vykazovania údajov podá žiadosť, a uhrádzajú sa v plnej výške do 30 dní od dátumu vystavenia faktúry orgánom ESMA.
            
            
               2.   Ak sa poskytovateľ služieb vykazovania údajov rozhodne stiahnuť svoju žiadosť o povolenie pred tým, ako orgán ESMA prijme odôvodnené rozhodnutie o udelení alebo zamietnutí povolenia, poplatky za žiadosť alebo povolenie sa nevracajú.
            
         
         
            Článok 7
            Úhrada ročných poplatkov za dohľad
            
               1.   Ročný poplatok za dohľad uvedený v článku 3 je splatný na začiatku každého kalendárneho roka a uhradí sa orgánu ESMA v plnej výške počas prvých troch mesiacov daného roka. Orgán ESMA predloží faktúru, v ktorej uvedie plnú výšku poplatku za dohľad, najneskôr tridsať dní pred konečnou lehotou na zaplatenie. Poplatky sa vypočítavajú na základe najnovších dostupných informácií o ročných poplatkoch.
            
            
               2.   Ak sa poskytovateľ služieb vykazovania údajov rozhodne stiahnuť svoju žiadosť o povolenie, ročný poplatok za dohľad sa nevracia.
            
         
         
            Článok 8
            Úhrada príslušným vnútroštátnym orgánom
            
               1.   V prípade delegovania úloh orgánom ESMA na príslušné vnútroštátne orgány nesmie príslušný vnútroštátny orgán vymáhať náklady vzniknuté pri vykonávaní úloh dohľadu, ktoré delegoval orgán ESMA, priamo od poskytovateľa služieb vykazovania údajov.
            
            
               2.   Orgán ESMA uhradí príslušnému orgánu skutočné náklady, ktoré vznikli v dôsledku práce vykonanej podľa nariadenia (EÚ) č. 600/2014, a najmä v dôsledku delegovania úloh podľa článku 38o nariadenia (EÚ) č. 600/2014.
            
            
               3.   Orgán ESMA zabezpečí, aby náklady, ktoré sa majú uhradiť príslušným vnútroštátnym orgánom, spĺňali tieto podmienky:
               
                           a)
                        
                        
                           mali by sa na nich vopred dohodnúť orgán ESMA a príslušný vnútroštátny orgán;
                        
                     
                           b)
                        
                        
                           mali by byť primerané obratu príslušného poskytovateľa služieb vykazovania údajov a
                        
                     
                           c)
                        
                        
                           nemali by byť vyššie než celková suma poplatkov za dohľad, ktoré hradípríslušný poskytovateľ služieb vykazovania údajov.
                        
                     
            
               4.   Akékoľvek delegovanie úloh orgánom ESMA na príslušné vnútroštátne orgány sa určuje nezávisle, môže sa kedykoľvek odvolať a nesmie mať vplyv na výšku poplatkov účtovaných konkrétnemu poskytovateľovi služieb vykazovania údajov.
            
         
         
            Článok 9
            Prechodné ustanovenie na rok 2022
            
               1.   Na účely výpočtu ročného poplatku za dohľad za rok 2022, ktorý sa uplatňuje na poskytovateľov služieb vykazovania údajov podliehajúcich dohľadu orgánu ESMA, orgán ESMA vyberá fixný poplatok na základe týchto výpočtov:
               
                           a)
                        
                        
                           350 000 EUR v prípade APA, ktoré zverejnili transakcie, ktoré predstavovali viac ako 10 % celkového počtu zverejnených transakcií všetkých schválených APA, pokiaľ ide o kapitálové alebo nekapitálové nástroje, ako ich nahlásil dotknutý príslušný orgán, počas prvých šiestich mesiacov roku 2021;
                        
                     
                           b)
                        
                        
                           50 000 EUR v prípade APA, ktoré zverejnili transakcie, ktoré predstavovali menej ako 10 % celkového počtu zverejnených transakcií všetkých schválených APA, pokiaľ ide o kapitálové alebo nekapitálové nástroje, ako ich nahlásil dotknutý príslušný orgán, počas prvých šiestich mesiacov roku 2021;
                        
                     
                           c)
                        
                        
                           650 000 EUR v prípade ARM, ktoré dotknutému príslušnému orgánu predložili správy o transakciách, ktoré predstavovali viac ako 10 % celkového počtu správ o transakciách, ktoré všetky schválené ARM predložili príslušným orgánom, ako ich nahlásil dotknutý príslušný orgán, počas prvých šiestich mesiacov roku 2021;
                        
                     
                           d)
                        
                        
                           50 000 EUR v prípade ARM, ktoré dotknutému príslušnému orgánu predložili správy o transakciách, ktoré predstavovali menej ako 10 % celkového počtu správ o transakciách, ktoré všetky schválené ARM predložili príslušným orgánom, ako ich nahlásil dotknutý príslušný orgán, počas prvých šiestich mesiacov roku 2021.
                        
                     
            
               2.   Orgán ESMA predloží príslušným APA a ARM faktúru, v ktorej uvedie plnú výšku poplatkov za rok 2022, čo najskôr po tom, ako sa toto nariadenie začne uplatňovať, a najneskôr tridsať dní pred konečnou lehotou na zaplatenie.
            
         
         
            Článok 10
            Prechodné ustanovenie na rok 2023
            
               1.   Poskytovateľom služieb vykazovania údajov, nad ktorými orgán ESMA vykonáva dohľad, sa od 1. januára 2023 účtuje ročný poplatok za dohľad za rok 2023 vypočítaný v súlade s článkom 3. Na účely článku 4 ods. 2 sa však uplatniteľný obrat poskytovateľov služieb vykazovania údajov vypočíta v súlade s odsekom 2.
            
            
               2.   Na účely odseku 1 je uplatniteľným obratom poskytovateľa služieb vykazovania údajov súčet:
               
                           a)
                        
                        
                           príjmov poskytovateľa služieb vykazovania údajov z hlavných funkcií poskytovania služieb ARM alebo APA počas prvých šiestich mesiacov roku 2022 a
                        
                     
                           b)
                        
                        
                           príjmov poskytovateľa služieb vykazovania údajov z vedľajších služieb v rámci činností ARM alebo APA počas prvých šiestich mesiacov roku 2022,
                           ktorý je vydelený súčtom:
                        
                     
                           c)
                        
                        
                           celkových príjmov všetkých schválených ARM alebo APA z hlavných funkcií poskytovania služieb ARM alebo APA počas prvých šiestich mesiacov roku 2022 a
                        
                     
                           d)
                        
                        
                           celkových príjmov všetkých ARM alebo APA z vedľajších služieb v rámci činností ARM alebo APA počas prvých šiestich mesiacov roku 2022.
                        
                     Poskytovatelia služieb vykazovania údajov informujú orgán ESMA do 30. septembra 2022 o výške príjmov z hlavných funkcií poskytovania služieb ARM alebo APA počas prvých šiestich mesiacov roku 2022 a o výške príjmov z vedľajších služieb v rámci činností ARM alebo APA počas prvých šiestich mesiacov roku 2022.
            
            
               3.   Hneď, ako budú k dispozícii audítorom overené účty za rok 2022, poskytovatelia služieb vykazovania údajov uvedení v odseku 1 bezodkladne nahlásia tieto audítorom overené účty orgánu ESMA v súlade s článkom 4 ods. 1
            
            
               4.   Orgán ESMA na základe výpočtu určí, či existuje rozdiel medzi ročným poplatkom za dohľad za rok 2023, ktorý uhradil poskytovateľ služieb vykazovania údajov v súlade s odsekom 2, a ročným poplatkom za dohľad splatným za rok 2023 vypočítaným na základe audítorom overených účtov prijatých v súlade s odsekom 3.
            
            
               5.   Orgán ESMA predloží poskytovateľom služieb vykazovania údajov prvú faktúru, v ktorej uvedie výšku poplatku za dohľad za rok 2023, ako sa uvádza v odseku 2, najneskôr tridsať dní pred konečnou lehotou na zaplatenie.
               Ak sú informácie uvedené v odseku 3 k dispozícii všetkým poskytovateľom služieb vykazovania údajov, orgán ESMA predloží poskytovateľom služieb vykazovania údajov druhú faktúru, v ktorej uvedie konečnú výšku poplatku za dohľad za rok 2023 určenú na základe výpočtu uvedeného v odseku 4. Orgán ESMA predloží poskytovateľom služieb vykazovania údajov túto faktúru najneskôr tridsať dní pred konečnou lehotou na zaplatenie.
            
         
         
            Článok 11
            Nadobudnutie účinnosti a dátum uplatňovania
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 173, 12.6.2014, s. 84.
         
            (2)  Nariadenie Európskeho parlamentu a Rady (EÚ) 2019/2175 z 18. decembra 2019, ktorým sa mení nariadenie (EÚ) č. 1093/2010, ktorým sa zriaďuje Európsky orgán dohľadu (Európsky orgán pre bankovníctvo), nariadenie (EÚ) č. 1094/2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov), nariadenie (EÚ) č. 1095/2010, ktorým sa zriaďuje Európsky orgán dohľadu (Európsky orgán pre cenné papiere a trhy), nariadenie (EÚ) č. 600/2014 o trhoch s finančnými nástrojmi, nariadenie (EÚ) 2016/1011 o indexoch používaných ako referenčné hodnoty vo finančných nástrojoch a finančných zmluvách alebo na meranie výkonnosti investičných fondov a nariadenie (EÚ) 2015/847 o údajoch sprevádzajúcich prevody finančných prostriedkov (Ú. v. EÚ L 334, 27.12.2019, s. 1).
         
            (3)  Delegované nariadenie Komisie (EÚ) 2022/466 zo 17. decembra 2021, ktorým sa dopĺňa nariadenie Európskeho parlamentu a Rady (EÚ) č. 600/2014 stanovením kritérií pre výnimku zo zásady, že Európsky orgán pre cenné papiere a trhy vykonáva dohľad nad schválenými mechanizmami zverejňovania a schválenými mechanizmami podávania výkazov (Ú. v. EÚ L 96, 24.3.2022, s. 1).
         
            (4)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).